ส่วนที่ 2

  10. การควบคุมภายใน

  คณะกรรมการบริษัทมุ่งส่งเสริมให้บริษัทมีระบบควบคุมและตรวจสอบภายในที่มีประสิทธิภาพโดยการปฏิบัติตามรายละเอียดที่กำหนดไว้อยู่ในหัวข้อ
  9.4 การกำกับดูแลกิจการ-หลักบรรษัทภิบาลที่ดีของบริษัท ส่วนที่ 4 ข้อ 4.4 ของแบบ 56-1
  ฉบับนี้

  ทั้งนี้ได้มีการแต่งตั้งคณะกรรมการตรวจสอบทำหน้าที่ในการกำกับดูแลระบบรายงานทางการเงินของบริษัทและบริษัทย่อยให้มีการปฏิบัติตามมาตรฐานการบัญชีที่ถูกต้องและเหมาะสมกับการดำเนินธุรกิจ
  ข้อกำหนดของตลาด หลักทรัพย์ฯ และกฎหมายที่เกี่ยวข้อง การปฏิบัติตามหลักบรรษัทภิบาลที่ดี
  การประเมินการบริหารความเสี่ยง รวมถึงการควบคุมภายในให้เหมาะสมและมีประสิทธิภาพ
  กำกับดูแลระบบงานตรวจสอบให้ได้มาตรฐานการ ตรวจสอบที่ดี คัดเลือกและเสนอตั้งผู้สอบบัญชี
  รวมทั้งงานอื่นๆ ที่คณะกรรมการบริษัทได้มอบหมาย ตลอดจนการปรับปรุงมาตรการควบคุมต่างๆ
  ให้มีความเหมาะสมกับสถานการณ์ สิ่งแวดล้อม และความเสี่ยงที่เปลี่ยนแปลง

  นอกจากนี้ยังได้ว่าจ้างสำนักงานตรวจสอบของบริษัทปูนซิเมนต์ไทย จำกัด (มหาชน)
  ทำหน้าที่เป็นสำนักงาน ตรวจสอบภายในอิสระของบริษัทและบริษัทย่อย
  ซึ่งขึ้นตรงต่อคณะกรรมการตรวจสอบ โดยสรุปผลการตรวจสอบเป็นรายไตรมาส
  เพื่อเสนอต่อคณะกรรมการตรวจสอบพิจารณาและให้ความเห็นต่อคณะกรรมการบริษัทต่อไป
  โดยสาระสำคัญในการตรวจสอบได้แก่ การกำกับดูแลสอบทานระบบรายงานทางการเงิน
  การประเมินและบริหาร ความเสี่ยง การประเมินระบบการควบคุมภายใน
  การสอบทานการปฏิบัติตามกฎหมายหลักทรัพย์และตลาด หลักทรัพย์ รวมทั้งกฎหมายอื่นที่เกี่ยวข้อง
  การเปิดเผยรายการที่เกี่ยวโยงกันหรือรายการที่อาจมีความขัดแย้งทาง ผลประโยชน์ เป็นต้น

  ทั้งนี้ จากการประชุมคณะกรรมการบริษัท ครั้งที่ 23 (1/2549) เมื่อวันที่ 21 กุมภาพันธ์ 2549
  ซึ่งมีกรรมการตรวจสอบทุกคนเข้าร่วมประชุมด้วยนั้น
  คณะกรรมการบริษัทโดยการพิจารณาความเห็นจากการประเมินระบบควบคุมภายในของบริษัทในรอบปี
  2548 ของคณะกรรมการตรวจสอบแล้ว มีความเห็นต่อระบบควบคุมภายในของบริษัทในแต่ละด้าน
  ดังนี้

1)  องค์กรและสภาพแวดล้อม

บริษัทมีโครงสร้างองค์กรและสภาพแวดล้อมที่ส่งเสริมให้การปฏิบัติงานเป็นไปอย่างมีประสิทธิภาพ
และมีการควบคุมอย่างเพียงพอ มีการแบ่งแยกหน้าที่ความรับผิดชอบของแต่ละฝ่ายอย่างชัดเจน
เพื่อประโยชน์ในการติดตามตรวจสอบการดำเนินงาน
บริษัทได้จัดทำและปรับปรุงคู่มือการปฏิบัติงานในหน่วยงานเพื่อให้มีประสิทธิภาพ รัดกุม
ลดการทำงานที่ซ้ำซ้อนและให้ทุกฝ่ายปฏิบัติภายใต้มาตรฐานเดียวกัน
นอกจากนี้ยังได้กำหนดเป้าหมายในการดำเนินธุรกิจที่ชัดเจนในรอบปี 2548 โดยคำนึงถึงปัจจัยต่าง
ๆ เช่น ภาวะเศรษฐกิจ สภาพตลาดและกลยุทธ์ในการแข่งขัน

2)  การบริหารความเสี่ยง

บริษัทมีการตั้งคณะกรรมการบริหารความเสี่ยง
และจัดให้มีการบริหารความเสี่ยงที่สอดคล้องกับมาตรฐาน สากล มีการกำหนดปัจจัยความเสี่ยง คือ
การจัดหาเศษเหล็ก การแข่งขันทางด้านราคา
โอกาสและผลกระทบจากความเสี่ยงเพื่อประเมินผลกระทบและเตรียมการให้ธุรกิจคงสภาพดำเนินการอยู่ได้
รวมทั้งมาตรการต่าง ๆ เช่น สัญญาณเตือนภัย
การป้องกันหรือลดความเสี่ยงที่อาจจะเกิดขึ้นต่อการดำเนินธุรกิจและมีการจัดประชุมทุกไตรมาสพร้อมทั้งรายงานคณะกรรมการตรวจสอบทราบก่อนนำเสนอให้คณะกรรมการบริษัทพิจารณาเป็นประจำ

3)  การควบคุมการปฏิบัติงานของฝ่ายบริหาร

  บริษัทได้กำหนดขอบเขต อำนาจหน้าที่
  และอำนาจอนุมัติของฝ่ายบริหารแต่ละระดับไว้อย่างชัดเจนโดยคำนึงถึงการแบ่งแยกหน้าที่ความรับผิดชอบในการอนุมัติ
  การบันทึกรายการ การดูแลและจัดเก็บแยกออกจากกัน
  มีการติดตามดูแลการดำเนินงานของบริษัทและบริษัทย่อยอย่างสม่ำเสมอ
  รวมถึงมีระบบควบคุมภายในเรื่องการทำธุรกรรมกับผู้ถือหุ้นรายใหญ่ กรรมการ
  ผู้บริหารและบุคคลที่เกี่ยวข้องอย่างเพียงพอและรัดกุม

4)  ระบบสารสนเทศและการสื่อสารข้อมูล

  บริษัทได้เสนอข้อมูลที่ถูกต้องครบถ้วน
  มีเนื้อหาที่จำเป็นและสำคัญต่อการตัดสินใจของคณะกรรมการบริษัท
  มีการบันทึกรายงานการประชุมคณะกรรมการบริษัททุกครั้ง นอกจากนี้
  มีการจัดเก็บเอกสารสำคัญต่างๆ และเอกสารบัญชีตามที่กฎหมายกำหนด
  พร้อมทั้งมีระบบการจัดเก็บและช่องทางการสื่อสารที่มีความเป็นปัจจุบัน ทันเวลา
  ง่ายต่อการเข้าใจ

5)  ระบบการติดตาม

  บริษัทมีการประชุมคณะกรรมการบริษัท คณะกรรมการตรวจสอบ และคณะจัดการทุกไตรมาส
  รวมทั้งมีการประชุมผู้บริหารทุกเดือน
  เพื่อติดตามผลการดำเนินงานให้เป็นไปตามเป้าหมายที่วางไว้อย่างสม่ำเสมอ

  (รายละเอียดของรายงานความรับผิดชอบของคณะกรรมการต่อรายงานทางการเงิน
  ปรากฏตามเอกสารแนบ 4รายงานของคณะกรรมการตรวจสอบ ประจำปี 2548
  ปรากฏตามเอกสารแนบ 5 และรายงานของผู้สอบบัญชีรับอนุญาต ปรากฏตามเอกสารแนบ 6)